ET
3.5.2023
Euroopa Liidu Teataja
C 156/49
Määratletud geograafilise piirkonna (varjutatud ala) kaart:
Põhjendused Walgau piirkond on lisatud seetõttu, et see asub varem kirjeldatud määratletud piirkonna kõrval ning seal on samasugused tootespetsifikaadi kriteeriumidele vastavad geoloogilised, bioloogilised ja kultuurilised tingimused.
Ülejäänud teksti on lühendatud, jättes alles ainult geograafilise piirkonna puhul vajaliku teabe.
Parandatud on kirjaviga „Laiblachtal“.
Piirkonna õige nimi on „Leiblachtal“.
Lisaks on Tirooli/Vorarlbergi kaart tootespetsifikaadis asendatud määratletud geograafilise piirkonna uue kaardiga.
Uus kaart on selgem ja sellel on lisatud varjutuse abil piirkonda üksikasjalikumalt kujutatud.
4.
Tootmismeetod
Tootespetsifikaadi punkti 5e „Tootmismeetod“ algne tekst on täpsemalt sõnastatud ning jaotatud punktideks 4.5.1 „Tooraine – piim“, 4.5.2 „Tootmine“ ja 4.5.3 „Asjatundlikkus – teadmised tootmise kohta“.
Täpsemalt on kindlaks määratud ka töötlemismeetod.
Lisaks on punktis 4.5.3 „Asjatundlikkus – teadmised tootmise kohta“ üksikasjalikumalt kirjeldatud traditsioonilist tootmismeetodit.
Tootespetsifikaadi punkti 5e tekst „„Vorarlberger Bergkäse“ on tüüpiline traditsiooniline toode.
Tootmisprotsessi oluline osa on rangete piimatootmiskriteeriumide (kvaliteedisuunised piimatootjatele) järgimine.
Eelkõige kohaldatakse järgmisi kriteeriume: — „Vorarlberger Bergkäse“ tootmiseks on lubatud tarnida või võib kasutada piima üksnes sellistest ettevõtetest, kus toimub puhtalt ekstensiivne rohumaade majandamine ning kus ei toodeta silo ega söödeta seda loomadele; — piim tuuakse juustumeiereisse vähemalt kord päevas ja töödeldakse otse selles meiereis (ei toimu täiendavat transporti ühest meiereist teise).
Tegelik tootmine on järgmine: — tarnitud toorpiim (termiliselt töötlemata, pastöriseerimata ja tsentrifuugimise abil steriliseerimata) kooritakse osaliselt (ligikaudu 3,3 % rasvasisalduseni); — seda kalgendatakse vasikatelt saadud laabiga ning põllumajandusettevõtte enda vadaku- ja piimhappekultuuriga (mille puhul on üliolulised juustumeistri kogemused selle kultuuri hindamisel ja kasvatamisel).
Vadakukultuuride kasutamise tulemusel on „Vorarlberger Bergkäse“ teistest sarnastest toodetest väga erinev;